recursal/SuperWikiNEXT-32B huggingface dataset:
एक महिला द्वारा वशवर्ती पुरुष को कोड़े मार कर कामोत्तेजित करना
महिला के जननांगों को सहलाकर कामोत्तेजित करता नग्न पुरुष
**यौन उत्तेजना** (कामोत्तेजना)  यौन संभोग की तैयारी में या यौन उत्तेजनाओं के संपर्क में आने पर शारीरिक और मनोवैज्ञानिक प्रतिक्रियाओं का वर्णन करती है। संभोग की तैयारी के रूप में शरीर और मन में कई शारीरिक प्रतिक्रियाएं होती हैं और संभोग के दौरान जारी रहती हैं। 
पुरुष उत्तेजना लिंग स्तंभन की ओर ले जाएगी, और महिला उत्तेजना में शरीर की प्रतिक्रिया चूचुक, योनि, भगशेफ, योनि की दीवारों और योनि स्नेहन जैसे यौन ऊतकों से जुड़ी होती है। मानसिक उत्तेजना और शारीरिक उत्तेजना जैसे स्पर्श, और हार्मोन के आंतरिक उतार-चढ़ाव, यौन उत्तेजना को प्रभावित कर सकते हैं।

कामुक उत्तेजना
--------------



|  |  |  |  |  |
| --- | --- | --- | --- | --- |
| 

|  |
| --- |
| महिला में यौन उत्तेजना |
| महिला में यौन उत्तेजना  |

|  |
| --- |
| पुरुष में यौन उत्तेजना |
| पुरुष में यौन उत्तेजना  |

 |

  

स्थिति के आधार पर, एक व्यक्ति शारीरिक और मानसिक दोनों तरह के कारकों से यौन उत्तेजित हो सकता है। एक व्यक्ति किसी अन्य व्यक्ति द्वारा या उस व्यक्ति के विशेष पहलुओं से, या किसी गैर-मानवीय वस्तु द्वारा यौन उत्तेजित हो सकता है। इरोजेनस ज़ोन की शारीरिक उत्तेजना या फोरप्ले की क्रियाओं के परिणामस्वरूप उत्तेजना हो सकती है, खासकर अगर यह आसन्न यौन गतिविधि की प्रत्याशा के साथ हो। कामोत्तेजना को रोमांटिक सेटिंग, संगीत या अन्य सुखदायक स्थिति से मदद मिल सकती है। कामोत्तेजना के लिए संभावित उत्तेजना एक व्यक्ति से दूसरे व्यक्ति में भिन्न होती है, और एक समय से दूसरे समय तक, जैसा कि उत्तेजना का स्तर होता है।

उत्तेजनाओं को शामिल अर्थ के अनुसार वर्गीकृत किया जा सकता है: सोमाटोसेंसरी (स्पर्श), दृश्य और घ्राण (गंध)। श्रवण उत्तेजना भी संभव है, हालांकि उन्हें आम तौर पर अन्य तीन की भूमिका में माध्यमिक माना जाता है। कामुक उत्तेजना जिसके परिणामस्वरूप यौन उत्तेजना हो सकती है, इसमें वार्तालाप, पढ़ना, फिल्म या छवियां, या गंध या सेटिंग शामिल हो सकती है, इनमें से कोई भी किसी व्यक्ति में कामुक विचार और यादें उत्पन्न कर सकता है। सही संदर्भ को देखते हुए, ये शारीरिक संपर्क की इच्छा रखने वाले व्यक्ति को जन्म दे सकते हैं, जिसमें चुंबन, लिपटना और कामोद्दीपक क्षेत्र की पेटिंग शामिल है। यह बदले में व्यक्ति को स्तनों, चूचुक, नितंबों और / या जननांगों की प्रत्यक्ष यौन उत्तेजना और आगे की यौन गतिविधि की इच्छा कर सकता है।

इन्हें भी देखें
---------------

चरमसुख

महिला कामोत्तेजना विकार
**नारायण वामन तिलक** (6 दिसम्बर, 1861 – 1919) एक मराठी कवि थे।

नारायण वामन तिलक का जन्म ६ दिसंबर १८६१ में महाराष्ट्र राज्य के जिला रत्नगिरि के करज गाँव में हुआ था। इनके पिता का स्वभाव कठोर था तथा माता कोमल स्वभाव की थीं। इसलिए सब बच्चे माँ को ही अधिक मानते थे। माता का धर्म से तथा कविता से प्रेम था, अत: तिलक भी बाल्यावस्था से ही धार्मिक प्रवृत्ति के तथा कविता लिखने के शौकीन थे।

माता का देहांत ११ वर्ष की अवस्था में हो जाने के कारण उनके जीवन में बड़ा परिवर्तन आया। उन्होंने निश्चय किया कि अब वे अपने पिता से अलग रहकर संसार में अपने लिए स्वयं ही मार्ग ढूँढ़ेगे। वे नासिक चले गए और वहाँ एक युवक के घर में शरण पाई। नासिक में उनकी भेंट प्रसिद्ध विद्वान् गणेश शास्त्री लेले से हुई। उन्होंने नारायण तिलक को संस्कृत की नि:शुल्क शिक्षा दी। एक हाई स्कूल के प्रिंसिपल ने उन्हें कक्षा में नि:शुल्क बैठने की अनुमति दी। इस प्रकार उन्होंने अंग्रेजी का अध्ययन आरंभ किया। इसी समय उनके पिता ने शेष चार बच्चों को भी नासिक भेज दिया कि वे नारायण के साथ रहें। उनको स्कूल छोड़कर जीविका की तलाश में इधर उधर भटकना पड़ा। फिर भी उन्होंने अपना अध्ययन नहीं छोड़ा।

कुछ कठिनाई के उपरांत एक स्वजातीय लड़की के साथ उनका विवाह हो गया। वे बहुत समय तक किसी एक वातावरण में न रह सके क्योंकि सत्य की खोज में उनकी तीव्र प्रतिभा बराबर उन्हें नवीन क्षेत्रों की ओर ढकेल रही थी। अपनी युवती पत्नी को उसके मायके में छोड़कर वे महाराष्ट्र का कोना-कोना छानते हुए दूर निकल जाते थे। वे कीर्तन करते, पुराण पढ़ते और व्याख्यान दिया करते थे। धार्मिक क्षेत्रों में वे बड़े उत्साह के साथ सत्य की खोज करते थे। किशोरावस्था में ही जातिवाद से घृणा कने लगे थे। उनकी प्रबल इच्छा थी कि वे बेड़ियाँ जो भारत माँ को जकड़े हुए हैं, तोड़ दी जाएँ। वे मूर्तिपूजा तथा जातिवाद रूपी दीवारों को गिरा देना चाहते थे।

उनकी भेंट नागपुर के एक धनी नागरिक अप्पा साहब से हुई जिन्होंने वैदिक तथा अन्य धर्मग्रंथों का संग्रह करने में काफी रकम खर्च की थी। नारायण वामन तिलक ने इन संस्कृत की रचनाओं का मराठी भाषा में अनुवाद किया।

एक दिन तिलक नागपुर से राजनाँदगाँव राजा के पास नौकरी करने जा रहे थे कि रेलगाड़ी में उनकी भेंट एक अंग्रेज मिशनरी से हुई जिसने उनको बाइबिल की प्रतिलिपि पढ़ने को दी। अरुचि होने के बावजूद उन्होंने इसे पढ़ने की प्रतिज्ञा की।

महीनों तक बाइबिल का अध्ययन करने के बाद मसीही धर्म की सत्यता का उनमें मन में विश्वास हो गया। उन्होंने अमरीकी-मराठी मिशन के पादरी जे.इ. ऐबट साहब से १० फरवरी, १८९५ ई. को बंबई में बप्तिस्मा ले लिया।

मनुष्य के नाते नारायण वामन तिलक ने अपने साथियों से जाति, धर्म और कुल का भेदभाव रखे बिना प्रेम किया। किसी विद्वान् ने उनसे प्रश्न किया कि 'प्रभु की सेवा क्या है?' तिलक जी ने उत्तर दिया कि 'जनसेवा ही प्रभु की सेवा के बराबर है। अपने हित को बिसार दो और दूसरों के हित को अपना हित समझो।'

भारतीय होने के नाते वे महान् देशभक्त थे। उनमें ऐसी ज्वलंत देशभक्ति विद्यमान थी जिसका अनुभव उनके संपर्क में आकर कोई भी व्यक्ति कर सकता था। वे कहा करते थे कि जब तक मनुष्य देशभक्त न हो, वह यीशु मसीह का सच्चा भक्त नहीं हो सकता।

संपूर्ण महाराष्ट्र के नगरों तथा गाँवों में मसीही जनता उनके बनाए हुए गानों को समय समय पर गाया करती है। उनकी मृत्यु १२ जून, १९४० ई. में महाबलेश्वर में हुई।

सन्दर्भ
-------
| **देरवेज़े  Derweze / Дарваза** |
| --- |
| देरवेज़े is located in तुर्कमेनिस्तानदेरवेज़ेदेरवेज़ेतुर्कमेनिस्तान में स्थिति |
| सूचना |
| **प्रांत व देश**: | आख़ाल प्रान्त, तुर्कमेनिस्तान |
| **जनसंख्या** (१९८९): | १,६८३ |
| **मुख्य भाषा(एँ)**: | तुर्कमेन |
| **निर्देशांक**: | 40°15′09.48″N 58°26′21.93″E﻿ / ﻿40.2526333°N 58.4394250°E﻿ / 40.2526333; 58.4394250 |

पाताल का द्वार का सुलगता हुआ छीद्र, सन् २००१ की तस्वीर
**देरवेज़े** या **दरवाज़ा** तुर्कमेनिस्तान के आख़ाल प्रान्त में स्थित एक गाँव है। यह काराकुम रेगिस्तान के मध्य में राष्ट्रीय राजधानी अश्गाबात से लगभग २६० किमी दूर स्थित है। यहाँ रहने वाले ज़्यादातर लोग तुर्कमेन समुदाय के अर्ध-ख़ानाबदोश जीवनी व्यतीत करने वाले तेके क़बीले के सदस्य हैं। तुर्कमेन भाषा में 'दरवाज़ा' का वही अर्थ है जो हिन्दी में होता है, यानि 'द्वार'।

"पाताल का द्वार" गैस जमावड़ा
----------------------------

देरवेज़े का क्षेत्र ज़मीन के नीचे मौजूद प्राकृतिक गैस के भण्डार के लिए प्रसिद्ध है। १९७१ में, जब तुर्कमेनिस्तान सोवियत संघ का हिस्सा था, कुछ सोवियत भूवैज्ञानिक यहाँ खुदाई करते हुए नीचे एक गैस से भरी हुए बड़ी गुफ़ा तक पहुँच गए। यहाँ पहुँचते ही गुफा की छत गिर गई और उनका सारा खुदाई का सामन उसमें जा गिरा। यहाँ, 40°15′10″N 58°26′22″E﻿ / ﻿40.25264°N 58.43941°E﻿ / 40.25264; 58.43941﻿ (The Gates of Hell) के भौगोलिक निर्देशांक पर, एक ७० मीटर बड़ा छिद्र खुल गया और उसमें से ज़हरीली गैस बाहर को उठने लगी। इस ज़हरीले रिसाव को रोकने के लिए उन्होंने गैस में आग लगा दी। उनका अनुमान था कि गैस कुछ ही दिनों में जलकर ख़त्म हो जाएगी, लेकिन यह आग आजतक जल रही है। स्थानीय लोग इस आग उगलते हुए बड़े छिद्र को 'पाताल का द्वार' कहते हैं।

इन्हें भी देखें
---------------

* आख़ाल प्रान्त
* पाताल का द्वार

सन्दर्भ
-------

1. ↑  "संग्रहीत प्रति". मूल से 1 मार्च 2010 को पुरालेखित. अभिगमन तिथि 8 फ़रवरी 2013.
2. ↑  "संग्रहीत प्रति". मूल से 14 अप्रैल 2019 को पुरालेखित. अभिगमन तिथि 8 फ़रवरी 2013.
**रामकोला** (Ramkola) भारत के उत्तर प्रदेश राज्य के कुशीनगर ज़िले में स्थित एक नगर है।

विवरण
-----

रामकोला में एक रेलवे स्टेशन, दो चीनी मिलें (एक बन्द चल रही है), एक प्रसिद्ध मन्दिर तथा पुराना सब्जी बाजार है। रामकोला का इतिहास का बहुत ही पुराने समय से चला आ रहा है, रामकोला का गोविंद राव परिवार का पुराना इतिहास हैं, इस परिवार का बसाव रामकोला से 14 कोस की दूरी उत्तर तक फैला हुआ,यहां के श्री मदन गोविंद राव पूर्व विधायक हैं, चन्दन गोविंद राव एक ऐसे व्यक्ति हैं जिन्होंने जनता इंटर कालेज रामकोला से माध्यमिक शिक्षा हासिल की ,फिर गोरखपुर विश्वविद्यालय से स्नातक,स्नातकोत्तर डिग्री हासिल की,मेरठ विश्वविद्यालय से बीएड,एमड की डिग्री हासिल की,फैजाबाद विश्वविद्यालय से भी एक अन्य स्नातकोत्तर डिग्री हासिल की,इग्नू विश्वविद्यालय से भी डिग्री हासिल किया है ,वर्धा अंतरराष्ट्रीय विश्वविद्यालय से भी पत्रकारिता में स्नातक औऱ स्नातकोत्तर डिग्री हासिल किया है साथ ही अन्य कई बोर्ड से पढ़ाई किया है, ये एक कुशल नेतृत्वकर्ता, वक्ता, बुद्धिजीवी, शिक्षक हैं।

इन्हें भी देखें
---------------

* कुशीनगर ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
रबर के वृछ का चित्रांकन
**रबड़** के वृक्ष भूमध्य रेखीय सदाबहार वनों में पाए जाते हैं, इसके दूध, जिसे लेटेक्स कहते हैं से रबड़ तैयार किया जाता हैं। सबसे पहले यह अमेजन बेसिन में जंगली रूप में उगता था, वहीं से यह इंग्लैण्ड निवासियों द्वारा दक्षिणी-पूर्वी एशिया में ले जाया गया। पहले इसका प्रयोग पेन्सिल के निशान मिटाने के लिये किया जाता था। आज यह विश्व की महत्वपूर्ण व्यावसायिक फसलों में से है। इसका प्रयोग मोटर के ट्यूब, टायर, वाटर प्रूफ कपड़े, जूते तथा विभिन्न प्रकार के दैनिक उपयोग की वस्तुओं में होता है।
थाईलैंड, इण्डोनेशिया, मलेशिया, भारत, चीन तथा श्रीलंका प्रमुख उत्पादक देश है। भारत का विश्व उत्पादन में चौथा स्थान है परन्तु घरेलु खपत अधिक होने के कारण यह रबर का आयात करता है।

रबर का आदिमस्थान अमरीका है। अमरीका की एक आदि जाति 'माया' थी, जिसमें रबर के गेंद प्रचलित थे। कोलंबस ने सन्‌ 1493 ई. में वहाँ के आदिवासियों को रबर के बने गेदों से खेलते देखा था। ऐसा मालूम होता है कि दक्षिण पूर्व एशिया के आदिवासी भी रबर से परिचित थे और उससे टोकरियाँ, घड़े और इसी प्रकार की व्यवहार की अन्य चीजें तैयार करते थे। धीरे-धीरे रबर का प्रचार सारे संसार में हो गया और आज रबर आधुनिक सभ्यता का एक महत्वपूर्ण प्रतीक माना जाता है। रबर के बने सामानों की संख्या और उपयोगिता आज इतनी बढ़ गई है कि उसके अभाव में काम चलाना असंभव समझा जाता है। रबर का उपयोग शांति और युद्धकाल में, घरेलू और औद्योगिक कार्यों में समान रूप से होता है। संसार के समस्त रबर के उत्पादन का प्राय: 78 प्रतिशत गाड़ियों के टायरों और ट्यूबों के बनाने में तथा शेष जूतों के तले और एड़ियाँ, बिजली के तार, खिलौने, बरसाती कपड़े, चादरें, खेल के सामान, बोतलों और बरफ के थैलों, सरजरी के सामान इत्यादि, हजारों चीजों के बनाने में लगता है। अब तो रबर की सड़के भी बनने लगी हैं, जो पर्याप्त टिकाऊ सिद्ध हुई है। रबर का व्यवसाय आज दिनोंदिन बढ़ रहा है।

भौगोलिक दशाएं
-------------

* रबड़ उष्ण कटिबन्धीय पौधा हैं।
* रबर का पौधा मूल रूप से भूमध्य जलवायु की उपज है l

तापमान
------

* २५0 से 30°

वर्षा
-----

* 200 से.मी.से अधिक।

विश्व वितरण
-----------

* ￼थाइलैंड
* मलेशिया
* 
* इन्डोनेशिया
* भारत(1.7 %)

इन्हें भी देखें
---------------

* प्राकृतिक रबर
* कृत्रिम रबर



1. ↑  "How rubberized roads could help save lives". *www.rubber-wetpour.co.uk*. अभिगमन तिथि 2020-11-29.
**रफी उश-शान बहादुर** (1671 – 29 मार्च 1712) मुगल सम्राट बहादुर शाह प्रथम के तीसरे पुत्र थे।

जीवन और मुगल सेवा
-----------------

उनका जन्म राजकुमार मुअज्जम (बाद में बहादुर शाह प्रथम) और नूर-उन-निसा बेगम से हुआ, जो संजर नज्म-ए-सानी की बेटी थीं। वह 10 वर्ष के थे जब उन्हें उनके दादा औरंगजेब ने मलाकंद के चीलादार के रूप में उनकी मृत्यु तक नियुक्त किया था; फिर उनके पिता 1707 में सम्राट बने। उनके बड़े भाई जहाँदार शाह के साथ उनके भतीजे फर्रुखसियर ने उन्हें मार डाला। उसे आगरा के किले में दफनाया गया था। उनके बेटे रफ़ी उद-दरज़त और शाहजहाँ द्वितीय बाद में थोड़े समय के लिए भारत के मुगल सम्राट बने।

परिवार
------

उनकी एक पत्नी रजियात-उन-निसा बेगम थी, जिसे प्रिंस सुल्तान मुहम्मद अकबर की बेटी सफियात-उन-निसा के नाम से भी जाना जाता है। वह सम्राट रफी उद-दरजात की मां थी। उन्होंने 1695 में आगरा में शादी की थी, उसी दौरान उनके भाई जहान शाह ने उनकी बहन ज़कीत-उन-निसा बेगम से शादी की थी। एक और नूर-अन-निसा बेगम थी, जो शेख बकी की बेटी थी। वह सम्राट शाहजहाँ द्वितीय और सम्राट मुहम्मद इब्राहिम की माँ थी।

सन्दर्भ
-------

1. ↑  Irvine, पृ॰ 419-20.
2. ↑  Irvine, पृ॰ 146.
3. ↑  Irvine, पृ॰ 76.

ग्रंथसूची
---------

* Irvine, William, *The Later Mughals* [*बाद के मुग़ल*], लो प्राइस पब्लिकेशन्स, पृ॰ 146, आई॰ऍस॰बी॰ऍन॰ 81-7536-406-8
**डा योशिरो नाकामत्सु** (जन्म: 26 जून 1928) को मानव-इतिहास में जन्मे महान मस्तिष्कसमृद्ध लोगों में शुमार किया जाता है। 3000 से अधिक पेटेंट हासिल करने वाले योशिरो को 36 वर्षों तक निरंतर, किये गये हर भोजन की बाकायदा फोटोग्राफी के साथ हर तथ्य का रिकार्ड रखने के लिए पोषण श्रेणी का इग्नोबल पुरस्कार (Ig Nobel Prize) भी दिया गया। उन्हें अमेरिका की यूएस साइंस एकेडेमिक सोसायटी ने आर्कीमिडीज, माइकल फैराडे, मेरी क्यूरी, निकोल टेसला के बाद विश्व का पांचवा महान वैज्ञानिक घोषित भी किया।

जीवनी
-----

एक स्कूलशिक्षक माता के गर्भ से, 26 जून 1928 को जापान में जन्में इस वैज्ञानिक ने 23 वर्ष की उम्र में कालेज लाइफ के दौरान फ्लॉपी की खोज की थी। उसके बाद सीडी, डीवीडी, डिजीटल घड़ियाँ, कसरत और जागिंग के लिए आम आदमी से 3 गुना तेजी से दौड़ने में सहायक विशेष जूते, मानसिक क्षमता बढ़ाने वाली सेरेबेरेक्स चेयर, टैक्सीकेब मीटर, सिनेमास्कोप, कराओके मशीन, यौनशक्तिवर्धक स्पे्र लवजेड 200 इत्यादि उनके मुख्य आविष्कार रहे हैं। पानी से चलने वाले इंजन की यथार्थपरक परिकल्पना भी उनकी देन है। इन आविष्कारों की बदौलत उन्हें जापान का एडिसन कहा जाने लगा।

उनका आविष्कार सेरेबेरेक्स चेयर एक ऐसी कुर्सी है जिस पर आराम कर व्यक्ति की समरणशक्ति, गणित कौशल और दृष्टि क्षमता में सुधार होता है। इसके अलावा निम्न रक्तचाप, धमनियों में रक्त संचरण संबंधी रोगों में भी यह कुसी लाभदायक है। इस कुर्सी में विशेष ध्वनि तरंगे के कंपन पैरों से शुरू होकर मस्तिक तक प्रवाहित होते हैं। डा नाकामत्सु के अनुसार इस पर किया गया 20-30 मिनिट का विश्राम मस्तिष्क को 8 घंटे की आम नींद की ताजगी देता है।

अपने भोजन में वो रोज सूखे झींगे विशेष मिश्रण, समुद्री शैवाल, चीज, योगर्ट, ईल, अंडों, गोमांस और मुर्गे की कलेजी आदि लेते हैं। पौष्टिक भोजन, सुबह की सैर, व्यायाम के समर्थक डाॅ नाकामत्सु के अनुसार हमें अपने उन विचारों पर अधिक ध्यान देना चाहिए जो अचानक, एक फ्लैश लाइट्स की चमक की तरह आते और खो जाते हैं। क्योंकि इन्हें नोट कर इन पर अमल करना किसी भी व्यक्ति की जिंदगी बदलता या बदल सकता है।

उनकी खोजों का मुख्य समय रात्रि के 12 से सुबह के 4 बजे तक का है। वो दिन में 4 घंटे से ज्यादा नहीं सोते और मानते हैं कि किसी भी व्यक्ति के लिए 6 घंटे से ज्यादा सोना हानिकारक होता है। विशेष साधनों के साथ पानी के भीतर रहकर खोजें करने में आनंद मनाने वाले नाकामत्सु कहते हैं कि ‘‘आक्सीजन’’ मानव मस्तिष्क के लिए दुश्मन है।

जापान में **डा नाकामत्सु** के नाम से प्रसिद्ध इस वैज्ञानिक ने जीवन जीने यानि अपनी आयु का लक्ष्य 144 वर्ष रखा है। उनका ये भी कहना है कि वे अपने आयु लक्ष्य के दौरान संभवतः 6000 खोजें कर लेने का रिकार्ड बना डालेंगे।

बाहरी कड़ियाँ
-------------

* Official Site of Yoshiro Nakamatsu
* Ig Nobel prize reference at Improbable Research
* A detailed profile and interview with Dr. Yoshiro Nakamatsu at PingMag
* Brainsturbator
बाबा बालक नाथ का यह गुफा मंदिर पूरे वर्ष श्रद्धालुओं से भरा रहता है। बिलासपुर की सीमा पर स्थित यह मंदिर चारों ओर के सड़क मार्ग से सरलता से पहुंचा जा सकता है। नवरात्रों के अवसर पर बाबा का आशीर्वाद लेने के लिए यहां लोग बड़ी संख्या में पहुंचते हैं। इस अवसर पर सरकार लोगों के ठहरने की उचित टेंट कालोनी की व्यस्था करती है और उसमें पानी, शौच आदि बहुत सी सुविधाएं उपलब्ध कराईं जाती हैं।

इनके पूजनीय स्थल को "दयोटसिद्ध" के नाम से जाना जाता है, यह मंदिर हिमाचल प्रदेश के हमीरपुर जिले के छकमोह गाँव की पहाडी के उच्च शिखर में स्थित है। मंदिर में पहाडी के बीच एक प्राकॄतिक गुफा है, ऐसी मान्यता है, कि यही स्थान बाबाजी का आवास स्थान था। मंदिर में बाबाजी की एक मूर्ति स्थित है, भक्तगण बाबाजी की वेदी में **रोट** चढाते हैं, "रोट "को आटे और चीनी/गुड को घी में मिलाकर बनाया जाता है। यहाँ पर बाबाजी को बकरा भी चढ़ाया जाता है, जो कि उनके प्रेम का प्रतीक है, यहाँ पर बकरे की बलि नहीं चढाई जाती बल्कि उनका पालन पोषण करा जाता है। बाबाजी की गुफा में महिलाओं के प्रवेश पर प्रतिबन्ध है, लेकिन उनके दर्शन के लिए गुफा के बिलकुल सामने एक ऊँचा चबूतरा बनाया गया है, जहाँ से महिलाएँ उनके दूर से दर्शन कर सकती हैं। मंदिर से लगभग छहः कि॰मी॰ आगे एक स्थान "शाहतलाई" स्थित है, ऐसी मान्यता है, कि इसी जगह बाबाजी "ध्यानयोग" किया करते थे।

इन्हें भी देखें
---------------

* बाबा बालकनाथ
साँचा:कंप्‍यूटर वैज्ञानिक

  

2019 में योशुआ बेंगियो
**योशुआ बेंगियो** कनाडा के कंप्यूटर वैज्ञानिक है, जिन्हें कृत्रिम तंत्रिका नेटवर्क और गहन शिक्षण पर अपने काम के लिए जाना जाता है। ये पुरुष है। इनका वर्त्तमान निवास मॉन्ट्रियल है। इनका जन्म स्थान पैरिस है। इनका जन्म 1964-03-05 को हुआ है। ये कनाडा के नागरिक है। कंप्यूटर वैज्ञानिक, प्रोफ़ेसर इनका मुख्य व्यवसाय है। इनका प्रमुख कार्य क्षेत्र डीप लर्निंग,कृत्रिम बुद्धिमत्ता(मशीनों में कृत्रिम बुद्धिमत्ता) है।  इनकी अलग अलग पुरुस्कारो से सम्मानित किया गया है जैसे, ट्यूरिंग पुरस्कार। ये रॉयल सोसायटी(विज्ञान के विकास को गति देने के लिये स्थापित विद्वानों की संस्था) के सदस्य है। बेंगियो उसकी प्राप्त बीएससी (इलेक्ट्रिकल इंजीनियरिंग), म. इ. (कंप्यूटर साइंस) और पीएचडी (कंप्यूटर साइंस) से मैकगिल विश्वविद्यालय ।

कैरियर और अनुसंधान
------------------

अपनी पीएचडी करने के बाद, बैंगियो मआईटी (माइकल जॉर्डन की देख रेख में) एवं एटी एंड टी में पोस्टडाक्टरल अध्येतावृत्ति रहे। बेंगियो 1993 से यूनिवर्सिटो डी मोंटेरे में एक संकाय सदस्य रहा है , जो म.इ.एल.ऐ ( मॉन्ट्रियल इंस्टीट्यूट फॉर लर्निंग एल्गोरिदम ) के प्रमुख हैं और कनाडा के इंस्टीट्यूट ऑफ एडवांस्ड रिसर्च के मशीन एंड ब्रेन्स प्रोजेक्ट में लर्निंग के सह-निदेशक हैं। जेफ्री हिंटन, यान लेकन, और बैंगियो, इन तीन लोगों को 1990 के दशक और 2000 के दशक के दौरान गहरी सीखने की उन्नति के लिए सबसे ज्यादा जिम्मेदार के रूप में कैड मेट्ज़ द्वारा माना जाता है। कम से कम 100 के एच-इंडेक्स वाले कंप्यूटर वैज्ञानिकों में , बेंगियो, मीला के अनुसार, प्रति दिन सबसे हाल के उद्धरणों में से एक है। अक्टूबर 2016 में, बेंगियो ने एक मॉन्ट्रियल- आधारित आर्टिफिशियल इंटेलिजेंस इनक्यूबेटर एलिमेंट एआई की स्थापना की , जो एआई शोध को वास्तविक दुनिया के व्यावसायिक अनुप्रयोगों में बदल देता है। मई 2017 में, बेंगियो ने घोषणा की कि वह मॉन्ट्रियल-आधारित कानूनी तकनीकी स्टार्टअप बोटलर एआई में एक रणनीति सलाहकार के रूप में शामिल हो रहा है। बेंगियो वर्तमान में रिकर्षन फार्मास्यूटिकल्स के लिए वैज्ञानिक और तकनीकी सलाहकार के रूप में कार्य करता है।

पुरस्कार और सम्मान
------------------

2017 में, बेंगियो को ऑर्डर ऑफ कनाडा का एक अधिकारी नामित किया गया था । उसी वर्ष, उन्हें कनाडा की रॉयल सोसाइटी का फेलो नामित किया गया और उन्होंने मैरी-विक्टोरिन क्यूबेक पुरस्कार प्राप्त किया। जेफ्री हिंटन और यान लेकन के साथ मिलकर, बैंगियो ने 2018 का ट्यूरिंग पुरस्कार जीता।

सन्दर्भ
-------

1. ↑  नाइट, विल (9 जुलाई, 2015)। "" एमआईटी प्रौद्योगिकी की समीक्षा । पुन: प्राप्त 31 जुलाई, वर्ष 2016 ।
2. ↑  बर्गन, मार्क; वैगनर, कर्ट (15 जुलाई, 2015)। ""। पुन: प्राप्त 31 जुलाई, वर्ष 2016 ।
3. 1 2   "" । कम्प्यूटिंग मशीनरी के लिए एसोसिएशन । न्यूयॉर्क। 27 मार्च 2019 । 27 मार्च 2019 को लिया गया ।
4. ↑  "" । कैनेडियन इंस्टीट्यूट फॉर एडवांस्ड रिसर्च । पुन: प्राप्त 31 जुलाई, वर्ष 2016।
5. 1 2  मेट्ज़, केड (26 अक्टूबर, 2016)। "" । वार किया गया । 7 सितंबर 2018 को लिया गया ।
6. ↑  "" । द ग्लोब एंड मेल । 30 जून, 2017।
7. ↑  "Archived 2020-04-12 at the Wayback Machine" । 16 दिसंबर, 2017।
8. ↑  "" । 16 दिसंबर, 2017।

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 2365353
* एल॰सी॰सी॰एन॰: nr96012906
* आई॰एस॰एन॰आई: 0000 0000 7397 8908
* ओ॰आर॰सी॰आई॰डी॰: 0000-0002-9322-3515
* जी॰एन॰डी॰: 1126443166
* एस॰यू॰डी॰ओ॰सी॰: 166731285
* बी॰एन॰एफ॰: cb17162279v (आँकड़े)
* BIBSYS: 90940549
* एम॰जी॰पी॰: 73102
* एन॰के॰सी॰: ctu2017951256

 |
वर्तमान में नागदा भारत के राज्य मध्य प्रदेश के उज्जैन जिला के अतर्गत स्थित है। यह शहर चम्बल नदी के तट पर बसा है। 23° 27' 0" उत्तर , 75° 25' 0"पूरब , यह नागदा जंक्शन की भूगोलिक स्थिति है। ०७३६६ इसके दूरभाष कोड है। 456335 नागदा जंक्शन के पोस्ट पिन कोड है।

यहाँ के मुख्य मार्ग है। --- महात्मा गाँधी मार्ग.- जो की रेलवे स्टेशन से शुरू होकर पुलिस थाना नगदा तक जाता है। और यह ही नागदा का मुख्य बाजार भी है। ----- जवाहर मार्ग- यह भी रेलवे स्टेशन से शुरू हो कर बस स्टैंड तक जता है। और नवीन नागदा का यह मार्ग मुख्या रूप से विस्तारी-करण पर है। इस मार्ग से आपको नागदा की प्रगति का अहसास होता है। ---- बाईपास रोड - यह मार्ग नागदा के समीप से गुजरने वाला हैवी ट्रैफिक मार्ग है। इस मार्ग के बन जाने से इंदौर और राजस्थान की तरफ सफ़र करना बहुत सुलभ हो गया है। और नागदा में नयी आर्थिक सम्भावना भी बढ़ गयी है। आने वाले दिनों में यह मार्ग भी नागदा के विस्तारीकन में एक महत्वपूर्ण भूमिका में होगा। ----

यहाँ पर आदित्य बिरला ग्रुप की इंडस्ट्री ग्रेसिम इंडस्ट्री है जिस में मुख्य रूप से ग्रासिम इंडस्ट्रीज लिमिटेड विस्कोस स्टेपल फाइबर का उत्पाद किया जाता है। यह भारत की सबसे बड़ी निजी क्षेत्र की कंपनी में शुमार है। इसका कंसोलिडेटेड शुद्ध राजस्व २९३ अरब का है। यहाँ पर २०११ में किया गए सर्वे के अनुसार तकरीबन ६५६८ व्यक्ति काम करते हैं है। कुमार मंगलम बिरला इसके चेयरमैन है। बिरलाग्राम में स्थित बिरला मंदिर अपनी नकाशी और खूबसूरती का बेजोड़ नमूना है, इसी मंदिर से लगती हुई हवाई पट्टी है जो की बिरला ग्रुप ऑफ़ इंडस्ट्रीज की निजी है।

रेलवे स्टेशन - यह स्टेशन दिल्ली और मुंबई के मध्य पड़ता है। इंदौर या भोपाल से दिल्ली जाने वालो के लिए यह जंक्शन का काम करता है। यहाँ से उज्जैन ५५ और रतलाम ४५ किलो मीटर की दूरी पर है।
**नागिन** 1976 में बनी हिन्दी भाषा की डरावनी थ्रिलर फिल्म है। इसका निर्देशन और निर्माण राज कुमार कोहली ने किया। इसमें कई कलाकार शामिल हैं: सुनील दत्त, रीना रॉय, जितेन्द्र, फ़िरोज़ ख़ान, संजय ख़ान, विनोद मेहरा, रेखा, योगिता बाली, मुमताज़, कबीर बेदी और संगीत लक्ष्मीकांत-प्यारेलाल द्वारा दिया गया है। जारी होने पर ये फिल्म अत्यंत प्रसिद्ध और सफल रही थी।

संक्षेप
-------

सुनील दत्त जंगल में शिकार करते हुए एक मानवरुपधारी नाग को गरुड के शिकंजे से बचाता है। नाग उसे अपना रूप बताता है और अमावस्या की रात को मिलने आने को कहता है। सुनील दत्त अपने सात दोस्तो के साथ वहाँ जाता है जहाँ इच्छाधारी नाग और नागिन नृत्य गान में लीन होते हैं। देखिए, वहाँ क्या होता है जिससे नागिन उन सातोँ दोस्तो से बदला लेने को उतारू होती है।

मुख्य कलाकार
------------

* सुनील दत्त — प्रोफेसर विजय
* रीना रॉय — नागिन
* फ़िरोज़ ख़ान — राज
* विनोद मेहरा — राजेश
* कबीर बेदी — उदय
* अनिल धवन — किरन
* संजय ख़ान — सूरज
* रेखा — सुनीता
* मुमताज़ — राजकुमारी
* योगिता बाली — रीटा
* प्रेमा नारायण — जंगल में औरत
* नीलम मेहरा — शीला
* प्रेमनाथ — साधू
* जितेन्द्र — नाग
* अरुणा ईरानी — नर्तकी
* रंजीत — मददगार व्यक्ति
* हिना कौशर — मीना
* रूपेश कुमार — मीना का पति
* सुलोचना लाटकर — राजेश की माँ
* टुन टुन — नौकरानी

निर्माण
-------

इस फिल्म में सबसे पहले सायरा बानो को नागिन के किरदार को निभाने की बात रखी थी किन्तु नकारात्मक किरदार होने के कारण सायरा बानू ने मना कर दिया। उसके बाद इस किरदार के लिए मुमताज को कास्ट करने की चर्चा हुई किन्तु मुमताज ने भी इस किरदार के लिए मना कर दिया। हेमा मालिनी, सायरा बानो, मुमताज जैसी मशहूर अभिनेत्री ने मना कर दिया। रीना रॉय को यह किरदार काफी दिलचस्प लगा इस फिल्म के बाद रीना रॉय रातोंरात सबकी चहेती हीरोइन बन गई। यह फिल्म मुमताज की अंतिम फिल्म थी।

इस फिल्म में रीना रॉय ने नकारात्मक भूमिका अदा की थी जो अपने नाग प्रेमी की हत्या का प्रतिशोध लेती है वहीं जितेन्द्र ने इस फिल्म में थोड़ी देर के लिए नजर आये थे। नागिन सब युवकों को मार देती हैं। अंत में सुनील दत्त उस नागिन को मार कर उसके प्रतिशोध की भावना को खत्म कर देता हैं।

संगीत
-----

सभी गीत वर्मा मलिक द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "तेरा मेरा मेरा तेरा मिल गया दिल" | किशोर कुमार, सुमन कल्याणपुर | 7:16 |
| 2. | "तेरे संग प्यार मैं नहीं तोड़ना" (डुएट) | लता मंगेश्कर, महेन्द्र कपूर | 5:39 |
| 3. | "तेरे इश्क का मुझपे हुआ ये असर" | मोहम्मद रफी, आशा भोंसले | 6:10 |
| 4. | "तेरे मेरे यराने हो" | मोहम्मद रफी, लता मंगेश्कर | 6:15 |
| 5. | "तेरे संग प्यार मैं नहीं तोड़ना" (II) | लता मंगेश्कर, महेन्द्र कपूर | 5:29 |
| 6. | "तेरे संग प्यार मैं नहीं तोड़ना" (सोलो) | लता मंगेश्कर | 3:30 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| राज कुमार कोहली | फिल्मफेयर पुरस्कार | फ़िल्मफ़ेयर सर्वश्रेष्ठ निर्देशक पुरस्कार | नामित |
| रीना रॉय | फिल्मफेयर पुरस्कार | फ़िल्मफ़ेयर सर्वश्रेष्ठ अभिनेत्री पुरस्कार | नामित |

बाहरी कड़ियाँ
-------------

* *नागिन*  इंटरनेट मूवी डेटाबेस पर
**नागेश भट्ट** या **नागोजि भट्ट** (1730–1810) संस्कृत के नव्य वैयाकरणों में सर्वश्रेष्ठ है। इनकी रचनाएँ आज भी भारत के कोने-कोने में पढ़ाई जाती हैं। ये महाराष्ट्र के ब्राह्मण थे। ये भट्टोजि दीक्षित के पौत्र हरिदीक्षित के शिष्य थे। इनके पिता का नाम शिव भट्ट और माता का नाम सतीदेवी था। पाणिनीय परम्‍परा में वरदराज के बाद इन्‍हीं का नाम लिया जाता है। इन्‍होंने व्‍याकरण पर ही प्रायः 10 से अधिक ग्रन्‍थ लिखे। व्‍याकरण के साथ ही साहित्य, धर्मशास्त्र, दर्शन, योग तथा ज्योतिष विषयों में भी इनकी अबाध गति थी।

प्रयाग के पास शृंगवेरपुर के राजा रामसिंह इनके आश्रयदाता थे। एक जनप्रवाद है कि नागेश भट्ट को सं. 1772 वि. में जयपुर राज में अश्वमेघ यज्ञ के अवसर पर आमंत्रित किया गया था। उस समय नागेश भट्ट संन्यास ले चुके थे। अतएव उन्होंने अश्वमेघ का निमंत्रण स्वीकार नहीं किया। नागेश के जीवन की क्रमबद्ध सामग्री नहीं मिलती।

बालशर्मा, नागेश भट्ट के प्रौढ़ शिष्यों में थे। उन्होंने मन्नुदेव और हेनरी कोलब्रुक की प्रेरणा से "धर्मशास्त्र संग्रह" नामक ग्रंथ लिखा था। इनकी प्रामाणिक शिष्यपरम्परा का अनुमान लगाना कठिन है।

रचनाएँ
------

नागेश दार्शनिक वैयाकरण हैं। मौलिक रचनाओं के साथ-साथ इनकी प्रौढ़ टीका रचनाएँ भी पाई जाती हैं। इनके सभी ग्रन्थ छप गए हैं और व्यापक रूप से पढ़े-पढ़ाए जाते हैं। ग्रंथों में नई-नई उद्भावनाएँ की गई हैं। नवीन तर्क एवं उक्तियों का प्रयोग है, परन्तु महाभाष्यकार की सीमा में सब समाहित हो गया है। 

नागेश के नाम पर रसमञ्जरी टीका, लघुशब्देन्दुशेखर, बृहच्छब्देन्दुशेखर, परिभाषेन्दुशेखर, मञ्जूषा, लघुमञ्जूषा, परमलघुमञ्जूषा, स्फोटवाद, महाभाष्य-प्रत्याख्यान-संग्रह और पतंजलिकृत महाभाष्य पर उद्योत नामक टीकाग्रंथ पाए जाते हैं। इन ग्रंथों की छाया में प्रचुरग्रंथों की सृष्टि हुई है। टीका और टिप्पणियों की भरमार है। 

वैयाकरण-सिद्धांत-मंजूषा नागेश का व्याकरणदर्शनग्रन्थ है। इसका निर्माण उद्योत और परिभाषेन्दुशेखर से पूर्व हुआ है। मञ्जूषा, लघुमञ्जूषा, परमलघुमञ्जूषा ये तीनों ही व्‍याकरण के दार्शनिक ग्रन्‍थ हैं।

परिभाषेन्‍दुशेखर, पाणिनीयव्‍याकरण का व्‍याख्‍याग्रन्‍थ है। इसका अध्ययन व्यापार बहुत बड़ा है। अतएव इस यशस्वी ग्रन्थ पर अनेक टीकाएँ उपलब्ध हैं। लघुशब्देन्दुशेखर और बृहच्छब्देन्दुशेखर भट्टोजि दीक्षित कृत प्रौढमनोरमा की क्रमशः व्‍याख्‍या एवं विस्‍तृत व्‍याख्‍या हैं।

स्‍फोटवाद, स्‍फोटवाद का विवेचनग्रन्‍थ है। 

नागेश ने भानुदत्त की 'रसमंजरी' पर टीका की है। उस टीका की पाण्डुलिपि 'इंडिया ऑफिस', लन्दन की लाइब्रेरी में है। उसका लेखनकाल संवत् 1769 विक्रमी है।

सन्दर्भ
-------

बाहरी कड़ियाँ
-------------

* परिभाषेन्दुशेखरः (संस्कृत विकिस्रोत)
* गागर में सागर हैं परिभाषेन्दुशेखर की परिभाषाएँ
* नागोजि भट्ट कृत 'वृत्ति'
**ननबन** 2012 की तमिल भाषा फिल्म है। इसे शंकर द्वारा निर्देशित किया गया है। यह राजकुमार हिरानी और विधु विनोद चोपड़ा की हिन्दी फिल्म *3 इडियट्स* (2009) की रीमेक है। फ़िल्म में विजय, जीवा, श्रीकांत, इलियाना डी'क्रूज़, सत्यराज और सत्यन हैं। फिल्म में संगीत हैरिस जयराज द्वारा तैयार किया गया है। इसके छायांकन का संचालन मनोज परमहंस ने किया है। जबकि फिल्म का निर्माण जेमिनी फिल्म सर्किट द्वारा किया गया था।

फिल्म दो दोस्तों की एक खोए हुए दोस्त को खोजने की कहानी बतलाती है। उसे वह बहुत ही प्रतिभाशाली और आशावादी छात्र के रूप में याद करते हैं। फिल्म में उनके कॉलेज जीवन के प्रसंगों को दर्शाया गया है। फिर उनका दोस्त स्नातक स्तर की पढ़ाई के बाद चुपचाप गायब हो जाता है। यह खोज एक प्रतिद्वंद्वी सहपाठी की उपस्थिति से शुरू होती है। जो बार-बार उनके साथ एक लंबे समय से भूली हुई शर्त याद दिलाता है।

इस फ़िल्म का फिल्मांकन कुल आठ महीनों तक यूरोप और भारत के विभिन्न स्थानों पर हुआ। फ़िल्म को आम तौर पर सकारात्मक समीक्षा के साथ 12 जनवरी 2012 को जारी किया गया था। फिल्म को मेलबर्न फिल्म फेस्टिवल में भी प्रदर्शित किया गया था। इंडियन एक्सप्रेस के अनुसार फिल्म ने टिकट खिड़की पर ₹150 करोड़ की कमाई की।

सन्दर्भ
-------

1. ↑  "Who will replace Vijay in '3 Idiots' remake?". *IndiaGlitz*. मूल से 26 दिसंबर 2018 को पुरालेखित. अभिगमन तिथि 11 दिसंबर 2010.
2. ↑  "अक्षय कुमार आमिर खान की इन फिल्मों का साउथ में बना रीमेक, बॉक्स ऑफिस पर हुई करोड़ों की कमाई". *आज तक*. 29 अप्रैल 2022. अभिगमन तिथि 29 जून 2023.
3. ↑  "Snehithudu to release on Jan. 26". *IndiaGlitz.com*. 23 जनवरी 2012. मूल से 28 मई 2018 को पुरालेखित. अभिगमन तिथि 27 मई 2018.
4. ↑  Pereira, Priyanka (6 अगस्त 2012). "Foreign Return". *Indian Express*. मूल से 4 मार्च 2022 को पुरालेखित. अभिगमन तिथि 19 मार्च 2021.

बाहरी कड़ियाँ
-------------

* *ननबन*  इंटरनेट मूवी डेटाबेस पर
अवशोषण और अधिशोषण
-----------------

अवशोषण अधिशोषण से अलग है।
अवशोषण में एक पदार्थ समान रूप से एक ठोस या तरल के पूरे शरीर में वितरित हो जाता है। उदाहरण के लिये जल वाष्प निर्जल कैल्शियम क्लोराइड द्वारा अवशोषित रहे और सिलिका जेल से अधिशोषित रहे है। उसी प्रकार अमोनिया पानी मैं अवशोषित है और काठकोयला मैं अधिशोषित है। जब एक गरम कुठाली माहौल मैं ठंडा किया जाता है तब नमी की एक फिल्म इसकी सतह पर एकट
होता है। ये अधिशोषिण का उदाहरण है जहाँ जल वाष्प कुठाली पर अधिशोषिण हुआ है। कोयला जब चीनी का रंगीन घुलाव के साथ मिश्रित होता है तब वह रंग अवशोष करता है और एक विरंजक के रूप में काम करता है।

रसोवशोषण का उदाहरण-इथीन का हाइड्रॉजनेशन

रसोवशोषण
--------

रसोवशोषण एक प्रकार का अधिशोषण है जिसमें सतह और अधिशोषक के बीच एक रासायनिक प्रतिक्रिया शामिल है। अधिशोषक के सतह पर नई रासायनिक आबंध उत्पन्न होते हैं। इसके उदाहरण है स्थूल घटना जो कि बहुत स्पष्ट हो सकता है, जंग की तरह है, और सूक्ष्म विषम कटैलिसीस के साथ जुड़े प्रभाव शामिल हैं। अधिशोषक और सब्सट्रेट सतह के बीच मजबूत इलेक्ट्रॉनिक के कारण नये रासायनिक आबंध उत्पन्न होते है।

रसोवशोषण के विपरीत फिसिसोर्सोपशण है जिसमें अधिशोषक के रासायनिक जातियों पर प्रभाव नहीं पड़ता है। 
विशिष्टता के कारण, रसोवशोषण की प्रकृति काफी बदल सकता हैं, जो रासायनिक पहचान और सतह की संरचना पर निर्भर करता है।

रसोवशोषण अधिशोषण से इस प्रकार अलग है-

१>अधिशोषण उन तापमान पर ही हो सकता है जो अधिशोषक के क्वथनांक से कम है। इसके विपरीत रसोवशोषण किसी भी तापमान पर हो सकता है।

२>रसोवशोषण तापमान के साथ बढ़ता है। अधिशोषण तापमान बढ़ने से कम हो जाता है।

३>रसोवशोषण में अधिशोषण से कई गुना ज्यादा गरमी उत्पन्न होती है।

४>रसोवशोषण अपरिवर्तनीय है जबकि अधिशोषण रद्द किये जा सकते है।

रसोवशोषण के उपयोग
-----------------

विषम कटैलिसीस में रसोवशोषण का उपयोग होता है।

अधिशोषण के कुछ अनुप्रयोग
------------------------

१> सिलिका जेल और अलुमिना का उपयोग अधिशोषक के रूप मैं गीलापन निकालने के लिये और कमरों की आर्द्रता नियंत्रण मैं रखने के लिये होता है।

२>"अनिमल छारकोल" शक्कर की उत्पादन मैं विरंजक के रूप मैं प्रयोग किया है।

३> सक्रियित कार्बन का प्रयोग् गैस मास्क मैं जहरीला गैस और विषाद निकालने के लिये होता है।

४> विषम कटैलिसीस मैं भी अधिशोषण का उपयोग होता है। आयरण का प्रयोग अम्मोनिया की उतपन्न्ता मैं होता है और निकल का प्रयोग वनस्पति तेल बनाने मैं प्रयोग होता जहै।

५> अधिशोषण उच्च वैक्यूम बनाने मैं प्रयोग किया है। कोयला के एक बल्ब को वैक्यूम पंप से जुडा पोत से जोडा जाता है। तापमान कम होने से अधिशोषण बडने के कारण शेष रह गये वायु सोखा जा सकता है।



1. ↑  "संग्रहीत प्रति". मूल से 16 अक्तूबर 2016 को पुरालेखित. अभिगमन तिथि 5 नवंबर 2016.
2. ↑  "संग्रहीत प्रति" (PDF). मूल (PDF) से 10 जनवरी 2017 को पुरालेखित. अभिगमन तिथि 5 नवंबर 2016.
**नदेसर मस्जिद** : ऐतिहासिक, सांस्कृतिक, प्राचीन व धार्मिक नगरी काशी में कई मस्जिदें ऐसी हैं जिनकी चर्चा हर खास-ओ-आम की जुबान पर रहती है। इनमें नदेसर जामा मस्जिद भी प्रमुख है। इसकी ऊंची मीनार आकर्षण का केंद्र है। इस इलाके से गुजरने वाले प्रत्येक शख्स की निगाह खुद-ब-खुद मस्जिद की ओर उठ जाती है। यह मस्जिद दर्शनीय है। मस्जिद का मीनार 90 फुट ऊंचा और खूबसूरत है। मीनार के ऊपरी गुम्बद की डिजाइन सऊदी अरब की एक मस्जिद से ली गई है। इसमें बड़ी संख्या में नमाजी एक साथ नमाज़ अदा कर सकते हैं। अलविदा, ईद व बकरीद की नमाज में यह छोटी पड़ जाती है और स्थान भर जाने के बाद बाहर सड़क पर नमाज अदा की जाती है। यहां 15 वें रमज़ान में खत्म तरावीह होगी। मस्जिद में 100 से अधिक सीलिंग फैन लगे हैं। 80 से 95 नमाज़ी एक साथ वजू बना सकते हैं। नमाजियों की सुविधा का पूरा ख्याल रखा जाता है। मस्जिद में बिजली चले जाने पर जेनरेटर की भी व्यवस्था है। पंचवक्ता, जुमा, ईद व बकरीद की नमाज की इमामत करने वाले हजरत मौलाना मजहरुल हक ने मंगलवार को बताया कि हजरत मौलाना तसल्ली हुसैन (रह.) ने इस मस्जिद का नवनिर्माण कराया। उनकी मेहनत और कोशिशों से आज यह मस्जिद कुछ आलीशान मस्जिदों में शुमार है। इस मस्जिद की व्यवस्था की जिम्मेदारी यहां के नमाजी बखूबी निभाते हैं।

इन्हें भी देखें
---------------

* आलमगीर मस्जिद
* ज्ञानवापी मस्जिद
* वाराणसी के प्रमुख मंदिर
* काशी
* मस्जिद

सन्दर्भ
-------

1. ↑  "Nadesar Jama Masjid Varanasi - فاراناسي: Working hours, Activities, Visitor reviews, - Safarway 2023". *Safarway - العالم بين يديك* (अंग्रेज़ी में).

बाहरी कड़ियाँ
-------------
चित्र:देवस्थान विभाग का एक विभाग।

विभाग का सामान्य परिचय
----------------------

राजस्थान सरकार का राजकीय विभाग जो अधिसूचित ट्रस्टों / सरकारी और निजी मंदिरों के रख-रखाव, भोग-राग प्रबंध, पुजारियों की नियुक्ति और राजस्थान देवस्थान राज्य व अधीनस्थ सेवा अधिनियम 2000 के अंतर्गत कानूनी/ उत्तराधिकार संबंधी विवादों का निपटारा करने के लिए गठित किया गया है, जिसके कार्यक्षेत्र में राजस्थान राज्य और राजस्थान से बाहर स्थित ३९० सरकारी मंदिर और २०४ निजी मंदिर आते हैं |

प्रशासनिक-व्यवस्था
------------------

आयुक्त देवस्थान इस विभाग के विभागाध्यक्ष नामित हैं और विभाग का मुख्यालय उदयपुर  में है |

विभाग के नए दायित्व
-------------------

विभाग के जालघर के अनुसार -"देवस्‍थान विभाग मन्दिर संस्‍कृति के संरक्षण एवं संवर्द्धन का विभाग है। इस विभाग के वर्तमान स्‍वरूप का भूतपूर्व राजपुताना राज्‍य छोटी-बडी 22 रियासतों के विलीनीकरण के पश्‍चात पूर्व देशी राज्‍यों द्वारा राज्‍यकोष के माघ्‍यम से संचालित मन्दिरों, मठों, धर्मशालाओं आदि के प्रबंधन एवं सुचारू संचालन हेतु वर्ष 1949 में बने वृहत् राजस्‍थान राज्‍य के साथ-साथ हुआ, किन्‍तु परिवर्तित परिस्थितियों के अनुसार समय-समय पर राज्‍य सरकार द्वारा विभागीय कार्यकलापों का विस्‍तार किया गया है तथा नवीन दायित्‍व सौंपे गये है। 

विगत वर्षों में देवस्‍थान विभाग की पहचान मात्र मन्दिरों की सेवा-पूजा और उनकी सम्‍पत्ति के प्रबंधकर्ता विभाग की रही है। अत: संस्‍कृति और आस्‍थाओं के प्रबंध को गतिशील बनाने हेतु शासन की नवीन नीति में *देवस्‍थान विभाग को पर्यटन, कला और संस्‍कृति के साथ जोडा गया है* तथा तीर्थाटन एवं देशाटन को बढाया देने हेतु पर्यटन, कला एवं संस्‍कृति विभाग् के समन्‍वय से प्रयास किए जा रहे हैं।

राजस्‍थान सार्वजनिक प्रन्‍यास अधिनियम, 1959 के अन्‍तर्गत न्‍यासों का पंजीकरण, शिकायतों की जांच, भूमि सुधार कार्यक्रमों के फलस्‍वरूप मन्दिरों / मठों की भूमियों के पुन: ग्रहण के पश्‍चात निर्धारित वार्षिकी के भुगतान तथा मन्दिरों / संस्‍थाओं का सहायता अनुदान स्‍वीकृत करने के कार्यकलाप भी इस विभाग के कार्यक्षेत्र में विस्‍तारित हुए है।

विभाग का पता
------------

विभाग का पता - Panchwati, M.G. College Road, Udaipur - 313001 Phone No : 91 - 294 - 2426130, 2524813 Fax No : 91 - 294 - 2423440

बाहरी कड़ियाँ
-------------

* devasthan.rajasthan.gov.in/About\_us.asp

*
|  |  |  |
| --- | --- | --- |
| जन्‍मतिथि | -- | 10.नवंबर, 1929 |
|      वैवाहिक स्थिति | -- | विवाहित |
|      शैक्षणिक योग्‍यता | -- | एम.ए. |
|       व्‍यवसाय | -- | पत्रकारिता,राजनीति |
|       अभिरूचि | -- | सामाजिक कार्य, पठन, लेखन |
|      स्‍थायी पता | -- | AM-69/70 Sukhliya,Indore |
|

**नारायण प्रसाद शुक्‍ल** मध्य प्रदेश के एक राजनेता थे। वे विधान सभा के उपाध्यक्ष और मध्य प्रदेश सरकार में मन्त्री रहे।

सार्वजनिक एवं राजनैतिक जीवन
---------------------------

होल्‍कर कॉलेज इन्‍दौर में अध्‍ययन तथा छात्र आंदोलन का नेतृत्‍व किया. यू.पी. आई. संवाद समिति में सम्‍पादन कार्य किया. 15 वर्षों तक प्रमुख समाचार पत्रों की संवाद समिति में कार्यरत रहे. इन्‍दौर कॉरपोरेशन में 12 वर्षों तक सदस्‍य, डिप्‍टी मेयर तथा 2 वर्षों तक मेयर रहे. अखिल भारतीय मेयर्स कौन्सिल की 7 सदस्‍यीय कार्यकारिणी के निर्वाचित सदस्‍य रहे. खेलकूद संस्‍थाओं के पदाधिकारी रहे. सन् 1972 के आम चुनाव में इन्‍दौर-4 निर्वाचन क्षेत्र से प्रथम बार विधान सभा के सदस्‍य निर्वाचित हुए तथा दिनांक 28 जुलाई, 1972 को मध्‍यप्रदेश विधान सभा के उपाध्‍यक्ष निर्वाचित हुये तथा दिनांक 07.01.1976 तक इस पद को सुशोभित करते रहे. इसके पश्‍चात् दिनांक 08.01.76 से 30.4.77 तक श्री श्‍यामाचरण शुक्‍ल के मंत्री-मंडल में राज्‍यमंत्री रहे।
**नामीबिया महिलाओं की राष्ट्रीय क्रिकेट टीम** अंतर्राष्ट्रीय महिला क्रिकेट में नामीबिया के देश का प्रतिनिधित्व करती है। टीम नामीबिया क्रिकेट बोर्ड द्वारा आयोजित की जाती है, जो 1992 से अंतरराष्ट्रीय क्रिकेट परिषद (आईसीसी) का सदस्य रहा है।

नामीबिया ने तंजानिया में 2004 अफ्रीका महिला क्रिकेट टूर्नामेंट में अपनी अंतरराष्ट्रीय शुरुआत की, लेकिन एक मैच जीतने में नाकाम रहे। केन्या के खिलाफ शुरुआती मैच में टीम का सबसे नजदीकी परिणाम आया, जहां उन्हें 106 रनों पर आउट किया गया और आखिरकार पांच विकेट से हार गई। दूसरे गेम में, युगांडा के खिलाफ, वे 152 रनों से हार गए, जबकि अंतिम खेल में, तंजानिया के खिलाफ, उन्हें सिर्फ 29 रनों पर आउट किया गया और दस विकेट से हार गई। अपनी शुरुआत के बाद, नामीबिया ने युगांडा में 2011 आईसीसी अफ्रीका महिला टी-20 टूर्नामेंट तक अफ्रीका के व्यापक टूर्नामेंट में प्रतिस्पर्धा नहीं की थी। उन्होंने आईसीसी अफ्रीका प्रतियोगिताओं में नियमित रूप से प्रतिस्पर्धा के बाद से सफलता हासिल की है। नामीबिया अन्य दक्षिणी अफ्रीकी टीमों के खिलाफ क्षेत्रीय प्रतियोगिताओं में भी खेलती है, और अतीत में दक्षिण अफ़्रीकी प्रांतीय प्रतियोगिताओं में दिखाई दी है (जैसा कि राष्ट्रीय पुरुषों की टीम करता है)।

अप्रैल 2018 में, आईसीसी ने अपने सभी सदस्यों को पूर्ण महिला ट्वेंटी-20 इंटरनेशनल (मटी20ई) की स्थिति दी। इसलिए, 1 जुलाई 2018 के बाद नामीबिया महिलाओं और एक और अंतरराष्ट्रीय पक्ष के बीच खेले गए सभी ट्वेंटी-20 मैच एक पूर्ण महिला टी20ई होंगे।

संदर्भ
------

1. 1 2  Other women's matches played by Namibia Archived 2018-10-23 at the Wayback Machine – CricketArchive. Retrieved 20 March 2016.
2. ↑  Kenya Women v Namibia Women Archived 2018-10-23 at the Wayback Machine, Africa Women's Championship 2004 – CricketArchive. Retrieved 20 March 2016.
3. ↑  Namibia Women v Uganda Women Archived 2018-10-23 at the Wayback Machine, Africa Women's Championship 2004 – CricketArchive. Retrieved 20 March 2016.
4. ↑  Tanzania Women v Namibia Women Archived 2018-10-23 at the Wayback Machine, Africa Women's Championship 2004 – CricketArchive. Retrieved 20 March 2016.
5. ↑  "Namibia to host women's cricket tourney" Archived 2018-10-23 at the Wayback Machine – *The Namibian*. Retrieved 20 March 2016.
6. ↑  "All T20I matches to get international status". *International Cricket Council*. मूल से 27 अप्रैल 2018 को पुरालेखित. अभिगमन तिथि 26 April 2018.
**नागार्जुनकोण्ड** तेलंगाना राज्य के नलगोंडा ज़िले में स्थित एक ऐतिहासिक नगर है। हैदराबाद से 100 मील दक्षिण-पूर्व की ओर स्थित नागार्जुनकोंडा एक प्राचीन स्थान है।
यह बौद्ध महायान के प्रसिद्ध आचार्य नागार्जुन (द्वितीय शताब्दी) ई. के नाम पर प्रसिद्ध है।
प्रथम शताब्दी में यहाँ सातवाहन नरेशों का राज्य था।
'हाल' नामक सातवाहन राजा ने नागार्जुन के लिए श्री पर्वत शिखर पर एक विहार बनवाया था।
यह स्थान बौद्ध धर्म की महायान शाखा का भी काफ़ी समय तक प्रचार केन्द्र रहा।
सातवाहनों के पश्चात इक्ष्वाकु नरेशों ने यहाँ राज्य किया।
नागार्जुनकोंडा इक्ष्वाकु राजाओं के समय एक सुन्दर नगर था।
कृष्णा नदी के तट पर स्थित तथा चतुर्दिक पर्वत मालाओं से परिवृत्त यह नगर प्राकृतिक सौन्दर्य से समंवित होने के साथ ही दुर्भेद्य दुर्ग की भाँति सुरक्षित भी था।
यहाँ से नौ बौद्ध स्तूपों के अवशेष लगभग 50 वर्ष पूर्व उत्खनित किये गये थे।
ये इस नगर के प्राचीन गौरव एवं ऐश्वर्य के साक्षी हैं।
उत्खनन में प्राप्त यहाँ के अवशेषों में एक स्तूप, दो चैत्य और एक विहार हैं।
स्तूप के निकट बुद्ध के जीवन के दृश्यों को व्यक्त करने वाले चूने के पत्थर के टुकड़े मिले हैं।
हिन्दू धर्म के पुनरुत्थान से नागार्गुनकोंडा का महत्त्व घटने लगा।
नागार्जुनकोंडा से प्राप्त अभिलेखों से यह ज्ञात होता है, कि पहली शताब्दी ई. में भारत का चीन, यूनानी जगत तथा लंका से सम्बन्ध स्थापित था।
नागार्जुनकोंडा के एक अभिलेख से स्थविरों के संघों का ज्ञान होता है, जिन्होंने कश्मीर, गांधार, चीन, किरात, तोसलि, यवन, ताम्रपर्णी द्वीपों में बौद्ध धर्म फैलाया था।
रसिकप्रिया की पाण्डुलिपि
**रसिकप्रिया** यह आचार्य केशवदास की प्रसिद्ध रचना है। काव्यशास्त्र में रसविवेचन का प्रमुख स्थान है, इस दृष्टि से केशव ने इस इस ग्रंथ में रस का विशद वर्णन किया है। 

"रसिकप्रिया" के रचनाकार, केशवदास का चित्र।
इसमें कुल १६ प्रकाश हैं। शृंगार रस चूँकि 'रसराज' माना गया है, इसलिये मंगलाचरण के बाद प्रथम प्रकाश में इसी का, इसके भेदों के साथ, वर्णन किया गया है। फिर, दूसरे प्रकाश में नायकभेद और तीसरे में जाति, कर्म, अवस्था, मान के विचार से नायिका के भेद, चतुर्थ में प्रेमोत्पत्ति के चार मुख्य हेतुओं तथा पंचम में दोनों की प्रणय संबंधी चेष्टाओं, मिलनस्थलों, तथा अवसरों के साथ स्वयंदूतत्व का निरूण किया गया है। फिर छठे में भावविभावानुभाव, संचारी भावों के साथ हावादि का कथन हुआ है। अष्टम में पूर्वानुराग तथा प्रियमिलन न होने पर प्रमुख दशाओं का, नवम में मान और दशम में मानमोचन के उपायों का उल्लेख किया गया है। तत्पश्चात् वियोग शृंगार के रूपों तथा सखीभेद, आदि का विचार किया गय है। चौदहवें प्रकाश में अन्य आठ रसों का निरूपण किया गया है। इसमें आधार भरतमुनि का नाट्यशास्त्र ही प्रतीत होता है। फिर भी यह मौलिक है।

इस ग्रंथ में उन्होंने किसी विशेष रसग्रंथ से सहायता नहीं ली, वरन् रससिद्धांत का सम्यक् अध्ययन कर स्वतंत्र रूप में ही लिखने का प्रयास किया है। रसों के इन्होंने प्रच्छन्न और प्रकाश नामक दो भेद किए हैं। ऐसा किसी अन्य आचार्य ने नहीं किया। भोजदेव ने अनुराग के ऐसे दो भेद किए हैं। कोककला की पटुता को भी नायकादि के प्रसंग में रखा गया है। नयिका के पद्मिनी आदि कामशास्त्रीय भेद किए गए हैं। कुछ भेदों में नामांतर भी किया गया है। स्वानुभव से भी काम लेकर केशव ने मौलिक लक्षणादि दिए हैं। कितनी बातें उनकी नितांत मौलिक हैं। जाति संबंधी भेद, अगम्या, सहेटस्थल और मिलनावसरादि नवीन वर्णन हैं। बोध हाव भी मौलिक है। इस प्रकार देखने से ज्ञात होता है कि रस तथा रस के अंगों आदि के विवेचन में केशव अधिक मौलिक और सफल हैं। अत: उन्हें रसहीन और केवल अलंकारप्रिय कवि मानना समीचीन नहीं।

इन्हें भी देखें
---------------

* रसिकप्रिया (राग)

बाहरी कड़ियाँ
-------------

* Rasikapriya of Keshavadasa (Google book By K.P. Bahadur)
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

ड्यूटेरियम का ट्राइटियम से संलयन- जिसके परिणामस्वरूप हीलियम-४ बनता है व एक मुक्त न्यूट्रॉन निकलता है। इस अभिक्रिया में १७.५९ मेगा इलेक्ट्रॉन वोल्ट ऊर्जा निकलती है।
जब दो हल्के नाभिक परस्पर संयुक्त होकर एक भारी तत्व के नाभिक की रचना करते हैं तो इस प्रक्रिया को **नाभिकीय संलयन** कहते हैं। नाभिकीय संलयन के फलस्वरूप जिस नाभिक का निर्माण होता है उसका द्रव्यमान संलयन में भाग लेने वाले दोनों नाभिकों के सम्मिलित द्रव्यमान से कम होता है। द्रव्यमान में यह कमी ऊर्जा में रूपान्तरित हो जाती है। जिसे अल्बर्ट आइंस्टीन के समीकरण E = mc2 से ज्ञात करते हैं। तारों के अन्दर यह क्रिया निरन्तर जारी है। सबसे सरल संयोजन की प्रक्रिया है चार हाइड्रोजन परमाणुओं के संयोजन द्वारा एक हिलियम परमाणु का निर्माण।  

41H1 → 2He4 + 2 पोजिट्रान + ऊर्जा  

1H2 + 1H2 → 2He4 + 23.6 MeV  

1H3 + 1H2 → 2He4 + 0n1 + 17.6 MeV  

1H1 +1H1 +1H1 +1H1 = 2He4 + 21β0 + 2V + 26.7 MeV  

इसी नाभिकीय संलयन के सिद्धान्त पर हाइड्रोजन बम का निर्माण किया जाता है।
नाभिकीय संलयन उच्च ताप (१०७ से १०८० सेंटीग्रेड) एवं उच्च दाब पर सम्पन्न होता है
जिसकी प्राप्ति केवल नाभिकीय विखण्डन से ही संभव है। सूर्य से निरन्तर प्राप्त होने वाली ऊर्जा का स्रोत वास्तव में सूर्य के अन्दर हो रही नाभिकीय संलयन प्रक्रिया का ही परिमाण है। सर्वप्रथम मार्क ओलिफेंट निरन्तर परिश्रम करके तारों में होने वाली इस प्रक्रिया को १९३२ में पृथ्वी पर दोहराने में सफल हुए, परन्तु आज तक कोई भी वैज्ञानिक इसको नियंत्रित नहीं कर सका है। इसको यदि नियंत्रित किया जा सके तो यह ऊर्जा प्राप्ति का एक अति महत्त्वपूर्ण तरीका होगा। पूरे विश्व में नाभिकीय संलयन की क्रिया को नियंत्रित रूप से सम्पन्न करने की दिशा में शोध कार्य हो रहा है।

सन्दर्भ
-------

1. ↑  J. Kenneth Shultis, Richard E. Faw (2002). *Fundamentals of nuclear science and engineering*. CRC Press. पृ॰ 151. आई॰ऍस॰बी॰ऍन॰ 0824708342. मूल से 29 मई 2013 को पुरालेखित. अभिगमन तिथि 5 दिसंबर 2009.
2. ↑  गुप्त, तारकनाथ (नवंबर २००४). *भौतिकी एवं रसायन शास्त्र*. कोलकाता: भारती पुस्तक मन्दिर,. पृ॰ २२४. `|access-date=` दिए जाने पर `|url= भी दिया जाना चाहिए` (मदद)सीएस1 रखरखाव: फालतू चिह्न (link)
3. ↑  सिंह, उमाशंकर (नवंबर २००५). *आधुनिक भौतिकी विज्ञान*. कोलकाता: आधुनिक ग्रन्थागार,. पृ॰ २३३. `|access-date=` दिए जाने पर `|url= भी दिया जाना चाहिए` (मदद)सीएस1 रखरखाव: फालतू चिह्न (link)
4. ↑  प्रसाद, चन्द्रमोहन (जुलाई २००४). *भौतिक एवं रसायन विज्ञान*. कोलकाता: भारती सदन. पृ॰ २०७. अभिगमन तिथि ७ दिसंबर २००९.

बाहरी कड़ियाँ
-------------

* क्या है आईटीईआर[*मृत कड़ियाँ*]
नादाम उत्सव के दौरान घुड़सवार
**नादाम** (मंगोलियाई: Наадам, खेल) मंगोलिया का एक पारंपरिक उत्सव है। स्थानीय स्तर पर भी इसे "इरीन गुर्वान नादाम" (эрийн гурван наадам) भी कहते हैं, जिसका हिन्दी अनुवाद "तीन मर्दाना खेल" है। इस उत्सव में मंगोलियाई कुश्ती, घुड़दौड़ और तीरंदाजी शामिल होते हैं और छुट्टियों के दौरान इसे पूरे देश में आयोजित किया जाता है। महिलाओं ने अब तीरंदाजी और लड़कियों की घुड़दौड़ में भाग लेना शुरू कर दिया है, लेकिन मंगोलियाई कुश्ती में वो अभी भी भाग नहीं लेती हैं।

सबसे बड़ा उत्सव राष्ट्रीय छुट्टी 11 से 13 जुलाई के दौरान मंगोलियाई राजधानी उलानबटार में आयोजित किया जाता है, हालांकि पूरे मंगोलिया के दूसरे शहरों और कस्बों में यह उत्सव छोटे पैमाने पर आयोजित किया जाता है। यह एक विस्तृत परिचय समारोह के साथ शुरू होता है जिसमे नर्तक, खिलाडी़, घुड़सवार और संगीतकारों भाग लेते हैं। और इस समारोह के बाद, प्रतियोगिताओं की शुरूआत होती है।

नादाम उत्सव
नादाम मंगोलिया का सबसे ज्यादा देखा जाने वाला त्यौहार है और माना जाता है कि शताब्दियों से यह किसी ना किसी रूप में अस्तित्व में है। नादाम की मूल गतिविधियों में, सैन्य परेड और खेल प्रतियोगिताऐं जैसे तीरंदाजी, घुड़सवारी और कुश्ती शामिल हैं। अब यह मंगोलिया की 1921 की क्रांति जब मंगोलिया ने स्वयं को औपचारिक रूप से एक स्वतंत्र देश घोषित किया था के उपलक्ष्य में मनाया जाता है।
**नारायणलाल परमार**, हिन्दी साहित्यकार हैं जिनकी गणना गुजरात  के प्रमुख साहित्यकारों में होती है। वे प्रमुखतः बालसाहित्यकार हैं। आधी सदी से भी अधिक समय तक वे देश भर की पत्र पत्रिकाओं में छपे, उनके गीत रेडियो से बजते रहे, कवि सम्मेलनों में उनकी उपस्थिति निरंतर बनी रही और पाठ्यपुस्तकों के जरिए लाखों बच्चों ने उनकी रचनाओं को पढ़ा। 
तीन उपन्यासों के अलावा उनके दर्जनों गीत व कविता संग्रह प्रकाशित हुए हैं। छत्तीसगढ़ की लोककथाओं व लोकगीतों की दो किताबें भी उन्होंने लिखी हैं। बाल कविताओं और कहानियों की भी अनेक किताबें देश के प्रतिष्ठित प्रकाशन संस्थानों से प्रकाशित हुई हैं। इस तरह चालीस से अधिक किताबें उनकी छप चुकी हैं। 
मूलत: गुजरात के श्री परमार अखबारनवीस पिता के आदर्शवादी पुत्र थे। पिता को सरकार के खिलाफ लिखने के लिए जेल के अंदर और फिर राज्य से बाहर रहना पड़ा। इस वजह से श्री परमार का पारिवारिक जीवन बहुत कष्टप्रद रहा। उन्होंने आजीविका के लिए टाइमकीपर के रूप में काम किया,दर्जीगीरी की, फौज में भर्ती हुए और फिर लंबा जीवन शिक्षक के रूप में गुजारा। उन्हें सबसे अधिक प्रतिष्ठा इसी रूप में मिली। 
स्कूल में पढ़ते हुए स्वतंत्रता आंदोलन के दिनों से उन्होंने लिखना शुरू किया। उम्र और परिस्थितियों के मुताबिक उन्होंने देशभक्ति, श्रृंगार, व्यवस्था विरोध और दार्शनिकता से ओतप्रोत रचनाएं लिखीं। उनका चिंतन आकाशवाणी से प्रसारित होता रहा। 
एक लंबा साहित्यिक जीवन गुजार कर उन्होंने अपने छोटे से कस्बे धमतरी के अस्पताल में अंतिम सांसें लीं।

बाहरी कड़ियाँ
-------------

* नारायणलाल परमार (अनुभूति में)
* नारायणलाल परमार (कविताकोष में)
*इस नाम के अन्य लेखों के लिए नागदा (बहुविकल्पी) देखें*

**नागदा** (Nagda) भारत के राजस्थान राज्य के उदयपुर ज़िले की गिरवा तहसील में स्थित एक गाँव है।

विवरण
-----

नागदा मेवाड़ के उदयपुर (राजस्थान) से 30 किलोमीटर दूर एकलिंगजी के पास स्थित एक गांव है जहां पंचयतन शैली में सहस्त्र बाहु मंदिर है। नागदा का प्राचीन शहर कभी रावल नागादित्यए की राजधानी थी। वर्तमान में यह एक छोटा सा गांव है। यह गांव 11वीं शताब्दीक में बने 'सास-बहू' मंदिर के लिए प्रसिद्ध है। इस मंदिर का मूल नाम 'सहस्त्रहबाहु' था जोकि यह नाम विकृत होकर सास-बहू हो गया है। यह एक छोटा सा मंदिर है। लेकिन मंदिर की वास्तुशैली काफी आकर्षक है।

मालवा के परमार नरेशों के अभिलेखों में नागदा का प्राचीन नाम नागह्रद मिलता है। नागदा पर किये गये उत्खनन में प्रारंभिक लौह संस्कृति के प्रमाण मिले हैं। नागदा से दस प्रकार के लोह उपकरण मिले हैं। जिनमें दुधारी, कटार, कुल्हाड़ी का मूँठ, चम्मच, चिमटी, कुल्हाड़ी, छल्ला, बाणाग्र, चाकू और हँसिया उल्लेखनीय हैं। नागदा और एरण के उत्खननों एवं अन्य स्थलों की खुदाई के आधार पर उस पुराने मत को औचित्यपूर्ण नहीं माना गया है, जिनमें इन पुरा स्थलों पर ताम्रपाषाणिक संस्कृति की परिसमाप्ति के तत्काल बाद ऐतिहासिक युग की संस्कृति का प्रारम्भ माना जाता है। अब यह तथ्य संस्थापित हुआ है कि इन पुरा स्थलों पर भी, जहाँ पर संस्कृति के सातत्य की बात कही गयी थी, ऐसे प्रमाण मिलते हैं, जिनसे यह स्पष्ट हो जाता है कि ताम्रपाषाणिक संस्कृति की परिसमाप्ति और प्रारम्भिक ऐतिहासिक युगीन संस्कृति के बीच में अनेक वर्षों का अंतराल रहा होगा।

इन्हें भी देखें
---------------

* एकलिंगजी
* गिरवा तहसील
* उदयपुर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
यह सुझाव दिया जाता है कि इस लेख या भाग का *नारायण राव पेशवा* के साथ विलय कर दिया जाए। (वार्ता)

नारायण राव पेशवा का जन्म 1755 ईसवी में हुआ था वह बालाजी बाजीराव के सबसे छोटे पुत्र थे अपने दोनों बड़े भाइयों विश्वास राव और माधवराव को खोने के बाद 1772 में उनका राज्याभिषेक हुआ उस वक्त मराठों की स्थिति बहुत ही अच्छी हो चुकी थी नाना फडणवीस महादाजी सिंधिया मराठा साम्राज्य पर अपना प्रभाव स्थापित कर चुके थे परंतु उनके चाचा रघुनाथ राव अपने आप को पेशवा पद के लिए योग्य मानते थे और माधवराव के बाद जेल से बाहर निकल आए और उन्होंने नारायण राव के ऊपर शोषण करना शुरू कर दिया नारायण बहुत परेशान हो गए और उन्होंने अपने सहायक के रूप से हटा दिया रघुनाथ राव ने सुमेर सिंह गर्दी नामक एक गार्ड को कुछ और लोगों के साथ में मिलकर गणेश चतुर्थी वाले दिन नारायण राव को मारने की साजिश रची उन्होंने 30 अगस्त सन 1773 को नारायण राव का वध करवा दिया जिसमें कई सारे नारायण राव के गार्ड्स भी मारे गए और रात को ही रघुनाथ राव और उनकी पत्नी आनंदी बाई ने मिलकर उनके शव को नदी में फेक दिया उनके मरने के बाद अब राधोबा को गद्दी मिल गई परंतु नाना फडणवीस और महादजी सिंधिया के प्रभाव के कारण नारायण राव के एकमात्र पुत्र माधव राव को गद्दी पर बैठा दिया और रघुनाथ राव को पैशवा की गद्दी से हटा दिया जिसके कारण प्रथम आंग्ल मराठा युद्ध छिड़ गया महादाजी सिंधिया ने अंग्रेजों को मराठा युद्ध में पराजित कर दिया और माधवराव को पेशवा के रूप में अंग्रेजों से साबित करवा दिया और आज भी शनिवार वाड़ा में काका माला बचाओ की आवाज आती है यहां तक की रघुनाथ राव के पुत्र बाजीराव द्वितीय को भी रघुनाथ राव के भूत होने कि एहसास होता था जिसके कारण उसने कई सारे आम के पेड़ों को ब्राह्मणों में दान किया परंतु तब भी उस भूत ने उनका पीछा नहीं छोड़ा और बिठूर में भी वह भूत उनके पीछे भी छुपा लिया हालांकि कुछ सालों के बाद बाजीराव द्वितीय ने पूजा पाठ करवा कर उससे छुटकारा पाया।